Універсітэт імя Джона Перд’ю

Універсітэт імя Джона Перд’ю (англ.: Purdue University) — амерыканская дзяржаўная вышэйшая навучальная ўстанова са статусам даследчага ўніверсітэта, якая месціцца ў горадзе Уэст-Лафает у штаце Індыяна, ЗША. Агульная характарыстыка Вучэльня была заснавана ў 1869 годзе пасля таго, як мясцовы бізнесмен і мецэнат Джон Перд’ю ахвяраваў зямлю і грошы для стварэння каледжа навукі, тэхнікі і сельскай гаспадаркі. Першыя заняткі адбыліся 16 верасня 1874 года з 6 выкладчыкамі і 39 студэнтамі. Сёння ўніверсітэт ацэньваецца як адзін з лепшых дзяржаўных універсітэтаў у Злучаных Штатах па асноўных рэйтынгах і шырока вядомы сваёй адукацыйнай праграмай у галіне інжынерыі. Гэта галоўная ўстанова аднайменнай універсітэцкай сістэмы. Галоўны кампус ва Уэст-Лафаеце прапануе больш за 200 спецыяльнасцей бакалаўрыяту, больш за 70 магістарскіх і доктарскіх праграм, а таксама прафесійныя курсы і праграмы. Акрамя таго, універсітэт налічвае 18 міжвузаўскіх спартыўных каманд і больш за 1000 студэнцкіх арганізацый, а таксама дзявятую па велічыні колькасць замежных студэнтаў сярод усіх універсітэтаў ЗША. Сучасны ўніверсітэт з’яўляецца сябрам Асацыяцыі амерыканскіх універсітэтаў і класіфікуецца як доктарскі ўніверсітэт з вельмі высокай даследчай актыўнасцю. Універсітэт звязаны з 13 лаўрэатамі Нобелеўскай прэміі, 1 лаўрэатам прэміі Цьюрынга, 3 лаўрэатамі Пулітцэраўскай прэміі, 18 алімпійскімі медалістамі, 3 лаўрэатамі Нацыянальнага медаля за тэхналогіі і інавацыі, 2 лаўрэатамі Нацыянальнага медаля навукі, 3 лаўрэатамі Прэзідэнцкага медаля Свабоды, 7 канрэсменамі, 3 губернатарамі штатаў і 2 кіраўнікамі дзяржаў. Структура Політэхнічны інстытут Каледж сельскай гаспадаркі Каледж адукацыі Каледж інжынерыі Каледж здароўя і навук аб чалавеку Каледж вольных мастацтваў Каледж фармацыі Каледж ветэрынарнай медыцыны Каледж прыродазнаўчых навук Школа бізнесу Гл. таксама Спіс універсітэтаў штата Індыяна Крыніцы Спасылкі На Вікісховішчы ёсць медыяфайлы па тэме Універсітэт імя Джона Перд’ю Афіцыйная інтэрнэт-старонка ўстановы